Na podlagi 57. člena Zakona o javnih uslužbencih (Ur. l. RS, št. 63/07 – ZJU-UPB-3 in naslednji; v nadaljevanju: ZJU) in 25. člena Zakona o delovnih razmerjih (Ur. l. RS, št. [21/13](http://www.uradni-list.si/1/objava.jsp?sop=2013-01-0784) in naslednji; v nadaljevanju: ZDR-1), **Specializirano državno tožilstvo RS, Trg OF 13, 1000 Ljubljana,**

**objavlja prosto strokovno-tehnično delovno mesto za nedoločen čas:**

**DOKUMENTALIST VII/1 za kadrovske zadeve (št. DM 7009)**

Kandidati, ki se bodo prijavili na prosto delovno mesto, morajo imeti sklenjeno delovno razmerje za nedoločen čas v organu državne uprave, drugem državnem organu ali uprave lokalnih skupnosti, ki so vključeni v interni trg, izpolnjevati naslednje pogoje:

* izobrazba:
	+ - visokošolska strokovna izobrazba (prejšnja),
		- visokošolska strokovna izobrazba (prva bolonjska stopnja),
		- visokošolska univerzitetna izobrazba (prva bolonjska stopnja),
* izpit iz Državnotožilskega reda,
* 8 mesecev delovnih izkušenj,
* dovoljenje za dostop do tajnih podatkov stopnje tajnosti »TAJNO«, ki ga kandidat lahko pridobi naknadno.

Poleg navedenih pogojev mora kandidat izpolnjevati splošne pogoje, ki jih urejajo predpisi s področja delovnega prava.

Če izbrani kandidat še nima opravljenega izpita iz poznavanja določil Državnotožilskega reda, bo moral ta izpit, skladno z določbo 136. člena Zakona o državnem tožilstvu (Ur. l. RS, št. 58/2011 in naslednji; v nadaljevanju ZDT-1), opraviti najkasneje v enem letu po sklenitvi pogodbe o zaposlitvi.

Pri izbiri kandidata bomo upoštevali delovne izkušnje v skladu s 13. točko 6. člena ZJU in petim odstavkom 54. člena Uredbe o notranji organizaciji, sistemizaciji, delovnih mestih in nazivih v organih javne uprave in v pravosodnih organih (Uradni list RS, št. 58/03 in naslednji). **Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.**

**Delovne naloge:**

* samostojen vnos in obdelava podatkov v aplikacijo MFERAC,
* izvajanje kadrovskih opravil vnosa, obdelave in izpisa podatkov,
* vodenje predpisanih evidenc s kadrovskega področja (evidence prisotnosti, usposabljanj, izobraževanj, itd.),
* samostojno sestavljanje odgovorov na zaprosila oziroma dopise,
* izvajanje nalog pisarniškega poslovanja,
* sprejemanje, razvrščanje, klasificiranje in urejanje ter odpravljanje dokumentov in drugih pisanj s kadrovskega področja,
* izvajanje administrativno-tehničnih opravil v zvezi s prejeto in odpravljeno pošto,
* urejanje dokumentarnega in arhivskega gradiva,
* po potrebi nadomeščanje javnega uslužbenca za kadrovske zadeve in drugih javnih uslužbencev,
* opravljanje drugih del in nalog po odredbi vodje, namestnika vodje, direktorja in javnega uslužbenca za kadrovske zadeve.

**Prijava mora vsebovati:**

1. pisno izjavo kandidata, da ima sklenjeno delovno razmerje za nedoločen čas v državni upravi, pravosodnih organih, drugih državnih organih ali upravah lokalnih skupnosti, ki so pristopili k »Dogovoru o vključitvi v interni trg dela«;
2. pisno izjavo kandidata o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe, datum (dan, mesec, leto) zaključka izobraževanja ter ustanova, na kateri je bila izobrazba pridobljena;
3. pisno izjavo kandidata o vseh dosedanjih zaposlitvah, iz katere je razvidno izpolnjevanje pogoja glede zahtevanih delovnih izkušenj. V izjavi kandidat navede datum sklenitve in datum prekinitve delovnega razmerja pri posameznem delodajalcu, kratko opiše delo, ki ga je opravljal pri tem delodajalcu, ter navede stopnjo zahtevnosti delovnega mesta;
4. pisno izjavo kandidata, da ima dovoljenje za dostop do tajnih podatkov stopnje tajnosti »TAJNO« oziroma če dovoljenja nima, pisno izjavo, da soglaša s tem, da se bo zanj opravilo varnostno preverjanje za dostop do tajnih podatkov stopnje tajnosti »TAJNO« v skladu z Zakonom o tajnih podatkih (Ur. l. RS, št. 50/06 in naslednji);
5. pisno izjavo, da za namen tega postopka dovoljuje Specializiranemu državnemu tožilstvu RS pridobitev podatkov iz zgoraj navedenih izjav iz centralne kadrovske evidence oziroma iz kadrovske evidence organa, v katerem opravlja delo. V primeru, da kandidat z vpogledom v evidence ne soglaša, bo moral sam predložiti ustrezna dokazila,
6. pisno izjavo, da soglaša s tem, da bo Specializirano državno tožilstvo RS osebne podatke, ki jih je navedel v prijavi za prosto delovno mesto in v tej izjavi, obdelovalo v skladu z veljavnim zakonom, ki ureja varstvo osebnih podatkov, in določili Splošne uredbe o varstvu osebnih podatkov (GDPR) izključno za namen izvedbe predmetne javne objave.

V primeru, da kandidat z vpogledom v uradne evidence ne soglaša, bo moral sam predložiti ustrezna dokazila.

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja in veščine, ki jih je pridobil pri dosedanjem delu ali z usposabljanjem in izobraževanjem. Kandidat naj k prijavi predloži tudi potrdila, ki dokazujejo pridobljena dodatna znanja, veščine in sposobnosti oziroma izkušnje.

Strokovna usposobljenost kandidatov se bo presojala na podlagi priloženih izjav, na podlagi razgovora s kandidati oziroma s pomočjo morebitnih drugih metod preverjanja strokovne usposobljenosti kandidatov.

**Zaželeno je poznavanje delovnopravnega področja in uslužbenske zakonodaje ter sistema MFERAC.**

Z izbranim kandidatom bo sklenjeno delovno razmerje za nedoločen čas,s polnim delovnim časom in šest (6) mesečnim poskusnim delom. Izbrani kandidat bo delo opravljal v prostorih Specializiranega državnega tožilstva RS, Trg OF 13, Ljubljana. Izhodiščni plačni razred razpisanega delovnega mesta je 28 (1.326,92 € bruto).

Kandidati vložijo prijavo v pisni obliki (**na priloženem obrazcu** [**Vloga**](http://www.mnz.gov.si/fileadmin/mnz.gov.si/pageuploads/UUCV/2010/VLOGA-1100-98-2010-ADMINISTRATOR_V_SUPG._5.8.2010.doc) **za zaposlitev**), ki jo pošljejo v zaprti ovojnici **z označbo** »interni natečaj - Dokumentalist VII/1 za kadrovske zadeve«, na naslov: Specializirano državno tožilstvo RS, Trg OF 13, Ljubljana **do 28. 5. 2024** (zadnji dan oddaje priporočeno po pošti). Za pisno obliko prijave se šteje tudi elektronska oblika, poslana na elektronski naslov kadrovska.sdt@dt-rs.si,pri čemer veljavnost prijave ni pogojena z elektronskim podpisom.

Obvestilo o končanem postopku internega natečaja bo objavljeno na spletni strani Vrhovnega državnega tožilstva RS (https://www.dt-rs.si/zaposlitve) in spletni strani Ministrstva za javno upravo.

Informacije o izvedbi javne objave daje Petra Zalaznik, tel. št. 01 434 1982, vsak delavnik od 10:00 do 11:00 ure.

Opomba: Uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške.